Jeg har tidligere fått «Gravid»-resultat på testen, men testet igjen og fikk «Ikke gravid»-resultat eller menstruasjonen startet. Hva betyr dette?
Selv om testen er over 99 % nøyaktig i detektering av graviditetshormonet fra dagen du forventet menstruasjonen, er det mulig å få et gravid-resultat og finne ut senere at du ikke er gravid (dvs. du kan få et ikke gravid-resultat senere, eller menstruasjonen kan starte). Dette kan komme av naturlig svangerskapsavbrudd i tidligere stadier av graviditeten, kjent som tidlig spontanabort, som dessverre ikke er uvanlig, da omtrent 1 av 4 graviditeter ender med tidlig spontanabort. Hvis du får uventede resultater, skal du spørre legen din om råd.